**Zmluva o dielo – NÁVRH**

uzatvorená podľa § 536 a nasl. Zákona č. 513/1991 Zb. Obchodného zákonníka v znení neskorších predpisov

**Preambula**

Táto zmluva o dielo sa uzatvára ako výsledok verejného obstarávania v zmysle § 3 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákona“). Objednávateľ na uzavretie tejto zmluvy použil postup verejného obstarávania - zákazku s nízkou hodnotou.

**I. Určenie zmluvných strán**

|  |  |
| --- | --- |
| **Objednávateľ:** | Mesto Fiľakovo |
| Zastúpené:Adresa:**Telefón:**  | Mgr. Attilom Agócsom, PhD, primátorom mestaRadničná 562/25, 986 01 Fiľakovo047/4381001 |
| IČO: | 00316075 |
| DIČ:Banka: Číslo účtu:  | 2021115052VÚB Slovensko a.s.SK33 0200 0000 0029 1559 6059 |
| Kontaktná osoba:e-mail:(ďalej len „objednávateľ“) |   |
|  |  |
| **Zhotovitel’:**  |  |
| Zastúpený: Adresa: |  |
| IČO: |  |
| DIČ: |  |
| IČ DPH: |  |
| Kontaktné miesto:Kontaktná osoba: Tel.: |  |
| e-mail:Bankové spojenie:IBAN: |  |

(ďalej len „zhotoviteľ“)

(spolu s objednávateľom ako „zmluvné strany“ alebo „strany“)

**II. Predmet zmluvy**

2.1 Predmetom tejto zmluvy o dielo je záväzok zhotoviteľa vykonať dielo podľa čl. III za podmienok dohodnutých v tejto zmluve a záväzok objednávateľa zaplatiť zhotoviteľovi za jeho bezchybné vykonanie dohodnutú cenu.

2.2 Dielom sa pre účel tejto zmluvy rozumie vypracovanie a dodanie realizačnej projektovej dokumentácie v zmysle opisu predmetu zákazky uvedenom vo Výzve na predloženie cenovej ponuky (príloha č.1 Zmluvy o dielo)

2.3 Projektová dokumentácia musí byť vyhotovená podľa platných STN a EN všeobecne záväzných technických požiadaviek, platných právnych, prevádzkových a bezpečnostných predpisov ako aj požiadaviek tejto Zmluvy. Zhotoviteľ zaručuje úplnosť, kvalitu a komplexnosť dokumentácie v rozsahu východiskových podkladov. Technické riešenie bude zodpovedať súčasnej technickej úrovni v súlade s platnými zákonmi a príslušnými STN a EN a v súlade s požiadavkami zadávateľa.

2.4 Počet vyhotovení projektovej dokumentácie: 5x v papierovej podobe a 1x v elektronickej podobe vo formáte pdf a kontrolný rozpočet v cenovej úrovni z roku 2020 / 2021 v členení: celkový krycí list rozpočtu, celková rekapitulácia, krycí list rozpočtu pre lokality, resp. časti rozpočtu, rekapitulácia pre lokality, resp. časti rozpočtu, položkovitý rozpočet pre jednotlivé lokality, resp. časti rozpočtu v tlačenej forme v troch vyhotoveniach a 1x v zhodnej elektronickej verzii vo formáte .xls, vrátane výkazu výmer

2.5 Zhotoviteľ je povinný vykonať dielo vo vlastnom mene na svoje náklady a na svoje nebezpečenstvo v dohodnutom čase a stanovenej kvalite.

2.6 Objednávateľ sa zaväzuje poskytnúť zhotoviteľovi potrebnú súčinnosť, najmä potrebné podklady a požiadavky na obsah a formu diela.

**III. Obsah a rozsah predmetu zmluvy**

3.1 Obsah a rozsah dokumentácie podľa čl. II. tejto zmluvy bude zodpovedať požiadavkám objednávateľa v súlade s touto zmluvou a podmienkami stanovenými v súťažných podkladoch a ich prílohách. Dokumentácia bude v štádiu rozpracovania prerokovávaná na pracovných rokovaniach na MsÚ v Fiľakove s dotknutými orgánmi a organizáciami.

3.2 Zhotoviteľ prerokuje rozpracovaný návrh projektu s vedením mesta Fiľakovo, prípadne so správcami inžinierskych sietí a dotknutými orgánmi za účelom dosiahnutia požadovaného výsledku a odstránenia prípadných budúcich nedorozumení. Ich opodstatnené požiadavky zapracuje do čistopisu realizačnej projektovej dokumentácie.

3.3 Zhotoviteľ dodá objednávateľovi dielo v rozsahu:

**- fotodokumentácia,**

**- Situačný plán,**

**- Sprievodná a technická správa,**

**- Výkresy a položkovitý rozpočet**

**IV. Termín plnenia**

4.1. Zhotoviteľ sa zaväzuje realizovať všetky činnosti tvoriace predmet Zmluvy v zmysle článku II. tejto Zmluvy a odovzdať najneskôr **do 28.02.2022**

4.2 Dodržanie termínu je podmienené riadnym a včasným spolupôsobením objednávateľa dohodnutom v čl. II. tejto zmluvy.

4.3 Predmet plnenia tejto zmluvy je splnený riadnym vypracovaním a odovzdaním diela objednávateľovi, potvrdením o jeho prevzatí formou preberacieho protokolu.

**V. Práva a povinnosti zhotoviteľa**

5.1 Zhotoviteľ je povinný vykonať dielo riadne a v rozsahu podľa článku III. tejto zmluvy v súlade so zákonom č. 343/2015 Z.z. o verejnom obstarávaní, inak zodpovedá za všetky škody tým vzniknuté.

5.2 Zhotoviteľ sa zaväzuje zachovávať mlčanlivosť o všetkých skutočnostiach, s ktorými sa oboznámil pri vykonaní diela podľa tejto zmluvy a bez súhlasu objednávateľa ich neposkytne tretej osobe.

5.3 Zhotoviteľ sa zaväzuje strpieť výkon kontroly/auditu/overovania súvisiaceho so zhotovovaním diela zo strany oprávnených osôb na výkon kontroly/auditu/overovania v zmysle príslušných právnych predpisov SR.

5.4 Objednávateľ sa zaväzuje, že riadne vykonané dielo prevezme, zaplatí za jeho vykonanie dohodnutú cenu a poskytne zhotoviteľovi dojednané spolupôsobenie.

**VI. Cena diela a platobné podmienky**

6.1. Cena v rozsahu predmetu zmluvy je dohodnutá v zmysle zákona č. 18/1996 Z.z. o cenách v znení neskorších predpisov, vyhlášky Č. 87/1996 Z.z., ktorou sa vykonáva zákon o cenách v znení neskorších predpisov.

**Celková cena poskytnutie predmetu zmluvy bez DPH: ,-€.**

**Sadzba DPH: 20 v % a  ,-€.**

**Celková cena s DPH: ,- €.**

6.2 Cena za dielo obsahuje všetky náklady zhotoviteľa potrebné na zhotovenie diela.

6.3 V prípade nedodania kompletnej dokumentácie v zmluvne dohodnutom termíne podľa čl. IV., zaplatí zhotoviteľ objednávateľovi zmluvnú pokutu za omeškanie vo výške 0,05% z dohodnutej ceny za zhotovenie diela za každý aj začatý deň omeškania.

6.4 V prípade omeškania úhrady faktúry zo strany objednávateľa, zaplatí tento zhotoviteľovi úroky z omeškania vo výške 0,05% z nezaplatenej čiastky, za každý deň omeškania.

**VII. Zodpovednosť za vady, záruka za kvalitu**

7.1 Zhotoviteľ zodpovedá za predmet zmluvy, že bude zhotovený a odovzdaný objednávateľovi podľa ustanovení tejto zmluvy a bez chýb.

7.2 Zhotoviteľ je pri spracovaní dokumentácie povinný dodržiavať všeobecné záväzné predpisy, technické normy a dohody podľa tejto zmluvy. Ďalej sa bude riadiť záväznými podkladmi objednávateľa, zápismi a písomnými dohodami zmluvných strán potvrdenými oprávnenými osobami.

7.3 Zhotoviteľ zodpovedá za chyby, ktoré má dielo v čase odovzdania objednávateľovi a za chyby diela, ktoré vzniknú po čase jeho odovzdania, ak boli spôsobené porušením povinnosti zhotoviteľa.

7.4 Zhotoviteľ nezodpovedá za chyby diela, ak boli spôsobené objednávateľom pri použití nevhodných podkladov a zhotoviteľ ani pri vynaložení odbornej povinnosti nemohol zistiť nevhodnosť týchto podkladov alebo na ne objednávateľa upozornil a ten na ich použití trval.

7.5 Zhotoviteľ sa zaväzuje chyby diela odstrániť bezodplatne a bez zbytočného odkladu po uplatnení oprávnenej reklamácie objednávateľom. Reklamáciu chyby plnenia predmetu zmluvy je objednávateľ povinný uplatniť bezodkladne po jej zistení v písomnej forme.

7.6 Záručná doba je 24 mesiacov a začína plynúť odo dňa odovzdania diela objednávateľovi.

7.7 Objednávateľ je oprávnený od zmluvy odstúpiť, ak zhotoviteľ mešká so splnením zmluvného termínu, ak márne uplynie dodatočne stanovená lehota na plnenie. Odstúpenie od zmluvy môže byť obmedzené aj na určitú časť zmluvne dohodnutého rozsahu prác.

7.8 Zhotoviteľ je oprávnený od zmluvy odstúpiť v prípade, že objednávateľ odmietne poskytnúť potrebné spolupôsobenie a plnenie podmienok tejto zmluvy, ktoré by podstatným spôsobom znemožňovalo zhotoviteľovi plniť podmienky uvedené v tejto zmluve. Tieto okolnosti musí zhotoviteľ podrobne dokladovať a špecifikovať.

7.9 Odstúpenie od zmluvy musí byť oznámené písomne, s uvedením dôvodu, pre ktorý druhá zmluvná strana od zmluvy odstupuje.

**VIII. Ostatné dojednania**

8.1 Zhotoviteľ sa zaväzuje, že v projektovej dokumentácii (v textovej časti, vo výkresovej časti a výkaze výmer) nebude uvádzať konkrétneho výrobcu, výrobný postup, značku, typ, krajinu, oblasť alebo miesto pôvodu alebo výroby použitých výrobkov, len v takom prípade, ak je to nevyhnutné na presnejšie zadefinovanie vlastností výrobku cez uvedený konkrétny vzorový výrobok, v takomto prípade v poznámke v projekte upozorní na to, že je možné použiť aj výrobok s podobnými vlastnosťami, ekvivalentnej, alebo lepšej kvality.

**IX. Záverečné ustanovenia**

9.1 Táto zmluva je vypracovaná v piatich exemplároch, z ktorých štyri obdrží objednávateľ a jeden poskytovateľ.

9.2 Všetky zmeny alebo dodatky k tejto zmluve budú vyhotovené výlučne v písomnej forme a musia byť podpísané oboma zmluvnými stranami.

9.3 Ak v tejto zmluve nebolo dohodnuté inak, vzájomné vzťahy zmluvných strán sa riadia ustanoveniami Obchodného zákonníka a Občianskeho zákonníka a právnymi predpismi SR.

9.4 Zmluvné strany svojimi podpismi prehlasujú, že si zmluvu riadne prečítali, porozumeli jej obsahu a súhlasia s tým, že nebola podpísaná za nenápadne nevýhodných podmienok, prípadne v tiesni.

9.5 Táto zmluva nadobúda platnosť dňom jej podpísania druhou zo zmluvných strán a účinnosť deň nasledujúci po dni jej zverejnenia, v zmysle §-u 47 Občianskeho zákonníka.

Príloha č. 1 – Výzva na predloženie cenovej ponuky

Vo Fiľakove, dňa V , dňa

........................................... ...........................................

**Objednávateľ**: **Zhotoviteľ:**

 Mgr. Attila Agócs, PhD

 primátor mesta Fiľakovo